Diari Oficial de la Generalitat Valenciana


Sumari del DOGV 6689, del 11-01-2012 (2012/179)

RESOLUCIÓ de 5 de gener de 2012, del director general del SERVEF, per la qual s'amplia el termini establit en el article 25.A) 1 i 2 de l'Orde 64/2010, de 30 de desembre, per la qual es convoca i regula la concessió de subvencions públiques destinades al foment de l'ocupació per a persones amb discapacitat en centres especials d'ocupació i enclavaments laborals per a l'exercici 2011.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6689

Data del DOGV
:   11-01-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/179


Data del document
:   05-01-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * suport econòmic
    * integració social
    * legislació
    * discapacitat

RESOLUCIÓ de 5 de gener de 2012, del director general del SERVEF, per la qual s'amplia el termini establit en el article 25.A) 1 i 2 de l'Orde 64/2010, de 30 de desembre, per la qual es convoca i regula la concessió de subvencions públiques destinades al foment de l'ocupació per a persones amb discapacitat en centres especials d'ocupació i enclavaments laborals per a l'exercici 2011. [2012/179]  
Vista l'Orde 64/2010, de 30 de desembre, de la Conselleria d'Economia, Hisenda i Ocupació, per la qual es convoca i es regula la concessió de subvencions públiques destinades al foment de l'ocupació per a persones amb discapacitat en centres especials d'ocupació i enclavaments laborals per a l'exercici 2011.  
Atenent a:   
1. Que l'Orde 64/2010, de 30 de desembre, de la Conselleria d'Economia, Hisenda i Ocupació, convoca i regula la concessió de subvencions públiques destinades al foment de l'ocupació per a persones amb discapacitat en centres especials d'ocupació i enclavaments laborals per a l'exercici 2011.  
2. Que segons el que establix l'article 25.A).1 i 2 de l'esmentada orde, el termini màxim per a la presentació del quint termini dels rebuts de salaris i documents bancaris de transferència que acredite el pagament d'estos finalitza el 15 de gener de 2012.  
3. Que la difícil conjuntura econòmica està dificultant en gran manera l'exercici de l'activitat dels centres especials d'Ocupació, cosa que fa convenient una ampliació dels terminis establits en l'Orde 64/2010 per a la presentació dels rebuts de salaris i documents bancaris de transferència.  
4. Que l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú establix que «L'administració, excepte precepte exprés en contra, podrà procedir d'ofici o a petició dels interessats, una ampliació dels terminis establits que no excedisca de la mitat d'estos».  
  
5. Que, segons la disposició final única de l'Orde on es delega en el director general del SERVEF la competència per a ampliar els terminis de justificacions, amb caràcter excepcional, quan concórreguen circumstàncies degudament motivades que impossibiliten la seua presentació en els terminis assenyalats, es considera oportú concedir l'ampliació dels terminis de presentació dels rebuts de salaris i documents bancaris de transferència que acrediten el pagament d'estos.   
  
Vistos els antecedents exposats, resolc:  
Concedir una ampliació del termini establit en l'article 25.A) 1 i 2 de l'ordre d'ajudes per a la presentació dels rebuts de salaris i documents bancaris de transferència que acrediten el pagament d'estos, fins al 31 de gener de 2012.  
  
València, 5 de gener de 2012.- El secretari autonòmic de Formació i Ocupació i director general del SERVEF: Román Ceballos Sancho.